b'\n_START_ARTICLE_\nSprednja kri\xc5\xbena vez\n_START_PARAGRAPH_\nSprednja kri\xc5\xbena vez (latinsko ligamentum cruciatum anterius) je ena od \xc5\xa1tirih glavnih vezi v kolenu, ki stabilizirajo sklep. Izra\xc5\xa1\xc4\x8da iz stranskega (lateralnega) nad\xc4\x8dvr\xc5\xa1ka stegnenice in se prira\xc5\xa1\xc4\x8da na sklepno ploskev golenice, natan\xc4\x8dneje na sprednji (anteriorni) del izbokline med nad\xc4\x8dvr\xc5\xa1koma (interkondilarna eminenca). Sestavljena je iz dveh snopov - anteromedialnega in posterolateralnega, poimenovanih po tem, kje na sklepni ploskvi golenice se vra\xc5\xa1\xc4\x8data. Pritrditev na sprednjem delu nad\xc4\x8dvr\xc5\xa1ka golenice utrjuje vez pred stranskim premikanjem golenice napram stegnenici.\n_START_SECTION_\nRehabilitacija po\xc5\xa1kodbe prednje kri\xc5\xbene vezi\n_START_PARAGRAPH_\nObstajata dva na\xc4\x8dina zdravljenja kri\xc5\xbene vezi; operativni poseg in konservativno zdravljenje.\n_START_SECTION_\nOperativni poseg\n_START_PARAGRAPH_\nPri te\xc5\xbejih po\xc5\xa1kodbah se izvaja artroskopska rekonstrukcija vezi s presadki, \xc5\xa1e posebej \xc4\x8de je po\xc5\xa1kodovan tudi sklepni hrustanec. _NEWLINE_Operaciji sledi intenzivna rehabilitacija, do popolnega okrevanja traja od \xc5\xa1est do devet mesecev.\n_START_SECTION_\nKonservativno zdravljenje\n_START_PARAGRAPH_\n\xc4\x8ce koleno ni nestabilno, je v ve\xc4\x8dini primerov dovolj okrepitev mi\xc5\xa1ic. Krepitev mi\xc5\xa1ic pomeni predvsem vadbo za pove\xc4\x8danje mo\xc4\x8di glavnih mi\xc5\xa1i\xc4\x8dnih skupin, ki skrbijo za stabilizacijo kolenskega sklepa in vaje za izbolj\xc5\xa1anje gibljivosti kolenskega sklepa. Pred treningom moramo poskrbeti za ubla\xc5\xbeitev bole\xc4\x8dine in otekline.'